
Pandemya sa China 


Isinalin mula sa Spartacist (Edisyong Ingles) Blg. 67, Agosto 2022 


Mula nang sumiklab ang Covid-19 noong 2019, naging lara- 
ngan ang China ng ilan sa pinaka-brutal at dystopian na lockdown 
sa mundo, saan sampu-sampung milyong katao ang nakulong sa 
loob ng maraming linggo, salat sa mga batayang pangangaila- 
ngan at patuloy na sumasailalim sa panunupil ng pulisya. Ito rin 
ang larangan ng pinakakahanga-hangang mobilisasyon ng mga 
rekurso para labanan ang virus: ang espektakular na produksyon 
ng mga kagamitang medikal, ang pagpapatayo ng mga ospital sa 
loob ng iilang araw, at ang libu-libong mga kawaning medikal na 
pinadala sa mga lugar ng krisis. 

Itinatampok nito ang malalim na kontradiksyon sa katangian 
ng China, na hindi isang kapitalistang estado kundi isang depor- 
madong estado ng manggagawa. Sa isang banda, nakasalalay pa rin 
ang estado sa mga tagumpay ng Rebolusyong 1949, na nagpalaya 
sa bansa mula sa imperyalismo at nagtatag ng isang planadong 
ekonomiya. Sa kabilang banda, ang namamahala sa bansa ay isang 
burukratikong saray sa pamumuno ng Partido Komunistang Tsino 
(CCP) na umaapi sa uring manggagawa at sumisira sa mga tagum- 
pay na ito. Habang patuloy na pinapatindi ng U.S. at mga kaalyado 
nito ang mga bantang militar at ekonomiya laban sa China, at sa 
lalong pag-igting ng mga panlipunang kontradiksyon sa loob ng 
bansa, mas lalong importante na ang mga Marxista ay magkaroon 
ng wastong pag-unawa sa China at ipaglaban ang isang programa 
sa pandemya na magsusulong sa layunin ng mga manggagawang 
Tsino, gayundin ng buong pandaigdigang uring manggagawa. 

Sa ngayon, lubos na nabigo ang Marxistang kaliwa sa gawaing 
ito. Sa inisyal na yugto ng pandemya, ang patakarang “zero- 
Covid” ng CCP na mga istriktong lockdown, travel ban at mass 
testing ang naging modelo para sa buong kaliwa, mula sa mga 
Stalinista hanggang sa mga mga sosyal demokrata at pati na rin 
mga tinaguriang Trotskyista. Dahil lubos na walang kakayahang 
gumawa ng anumang paraang wasto ang naaagnas na mga uring 
kapitalista sa buong daigdig, ang burukrasyang Tsino ay nakatamo 
ng internasyonal na papuri bilang tagapaglawaglandas. Ang Liga 
Komunista Internasyonal ay hindi naging eksepsyon, at sulit na 
banggitin ng may kahabaaan ang isinulat namin sa “China Mobi- 
lizes to Contain Coronavirus” [China Nagmobilisa para Pigilan 
ang Coronavirus] (Workers Vanguard No. 1171, 6 March 2020): 


“Sa kabila ng paunang burukratikong inersya at mga tahasang 
pananakip-butas, ginawa ng Beijing ang ala-Herculio na pagsi- 

sikap at pamimigil sa paraan ng mga quarantine, isang rehiyonal 
na lockdown ng humigit-kumulang 60 milyong katao, ang mahig- 
pit na limitasyon sa paglalakbay at ang pagsara ng mga pabrika at 
paaralan sa malaking bahagi ng bansa. 

“Ang gobyerno ng China ay naglaan din ng signipikanteng medi- 
kal at iba pang mga rekurso upang labanan ang sakit. Ang mga 
hakbang na ito ay tila nagkaroon ng ilang tagumpay, at ang tasa 
ng mga bagong kaso sa loob ng bansa ay nagsimulang bumaba. 
Pinuri ng pinuno ng delegasyon ng World Health Organization 
(W.H.O.) na pumunta sa Wuhan at iba pang mga lungsod sa China 
ang “all-government, all-society approach” nito bilang “marahil 
ang pinaka-ambisyoso at maliksi” sa kasaysayan.... 

“Sa gayon, ang mga hakbang na ginawa ng China upang labanan 
ang COVID-19, bagama't naantala, ay lubhang kinailangan.” 

Ang mga linyang ito'y walang iba sa di-mapanuring pag-en- 
dorso sa mga patakaran ng CCP. Hindi mapanuri, sapagkat ang 
tanging mga puna namin sa burukrasya ay ang “pagka-antala” ng 
mga hakbang nito matapos ang mga pagtatangkang manakip-bu- 
tas, ngunit nang kumilos na ang “Beijing” (i.e., ang sentral na 
pamahalaan), naglaho ang aming mga pagkakaiba. Kasuklam- 
suklam na ang artikulong ito ay umasa pa sa W.H.O., isang 
ahensya ng imperyalistang UN, upang awitin ang mga papuri sa 
CCP. Aming itinatakwil ang artikulong ito, na isang pagtataksil 
sa prinsipyong Trotskyista. 

Habang ang mga kapitalistang bansa ay lumayo mula sa mga 
lockdown tungo sa isang estratehiya ng “pamumuhay kasama ang 
virus,” patuloy ang CCP sa mahigpit nitong pagkapit sa reaksyo- 
naryong estratehiyang “zero-Covid”. Pinupukaw nito ngayon ang 
galit ng mga imperyalistang kapangyarihan, na nakakaramdam 
ng epekto nito sa paglago ng kanilang ekonomiya. Sa pagkaparelo, 
ang mayorya ng “sosyalistang” kaliwa sa ibat-ibang bansa ay ngayon 
pumihit ng 180 grados upang kondenahin ang mga patakaran 
ng China o di kaya'y nananahimik na lamang sa isyu. Para sa 
karamihan ng mga pekeng sosyalista sa buong mundo, lubhang 
saliwa ang ganitong katayuan sapagkat ang ipinatupad ng CCP ay 
kung ano ang kanilang itinataguyod sa loob ng mahigit dalawa't 
kalahating taon: malupit at mahabang lockdown hanggang mag- 
zero ang mga kaso. 

Mula Abril 2021, naglatag ang LKI ng malinaw na argumento 
kung bakit kailangang tutulan ng proletaryado sa mga kapitalis- 
tang bansa ang mga lockdown, kung paano ang mga interes nito 
ay bumabangga sa bawat hakbang ng maka-uring paghahari ng 
burgesya at kung bakit ang kapitalistang pagtugon sa pandemya 
ay sumasalungat sa anumang progresibong pakikibaka ng uring 

manggagawa upang mapabuti ang mga kondisyon nito (tingnan 
ang “Ibagsak ang mga Lockdown!”). Ang batayang pamama- 
raang ito ay inilalapat namin ngayon sa China. Ang pangunahing 
argumento na ginawa para sa pagsuporta sa mga lockdown sa 
China, maging sa loob ng aming organisasyon, ay sa kadahilanan 
na ang China ay hindi isang kapitalistang estado, ang mga lock- 
down nito ay nagtataglay ng karakter na mas progresibo kaysa 
sa mga kapitalista. Totoo na nagbibigay-daan ang kolektibisadong 
nukleo ng ekonomiya ng China para harapin ang banta ng Covid- 
19 sa pamamagitan ng pagmobilisa ng mga rekurso sa antas na 
imposible sa mga kapitalistang bansa. Gayunpaman, ang mga 
rekursong ito ay hindi minobilisa alinsunod sa mga interes ng 
uring manggagawa kundi ayon sa mga interes ng may-pribilehi- 
yong burukratikong saray na namumuno sa Republikang Bayan 
ng China (PRC) mula nang pagkakatatag nito. Pundamental na 
nagkakapareho ang katangian ng burukrasyang ito sa namuno sa 
Unyong Sobyet mula noong 1924 at mahusay na sinuri ito ni Leon 
Trotsky. Ipinaliwanag niya: 
“Ang burukrasya ay hindi naghaharing uri. Ngunit ang patuloy na 
pag-unlad ng burukratikong rehimen ay maaaring humantong sa 
pagsisimula ng isang bagong naghaharing uri: hindi organiko, sa 
pamamagitan ng dehenerasyon, kundi sa pamamagitan ng kontra- 
rebolusyon. Tiyak na tinatawag nating centrist ang Stalinistang 
aparato dahil ito ay gumaganap ng dalawahang papel: ngayon, 
kapag wala nang Marxistang pamumuno, at wala pang paparating 
sa gayon, ipinagtatanggol nito ang proletaryong diktadura sa sarili 
nitong pamamaraan: ngunit ang mga pamamaraang ito ay mismong 
pagpapadali sa tagumpay ng kalaban sa kinabukasan. Ang sinu- 
mang hindi nakakagagap sa dalawahang papel na ito ng Stalinismo 
sa USSR ay walang nauunawaan.” 


- “The Class Nature of the Soviet State” [Ang Maka-uring 
Katangian ng Estadong Sobyet] (Oktubre 1933) 

Ang panlipunang ugat ng burukrasya ay nasa pagka-atrasado 
at materyal na kasalatan ng isang aisladong estado obrero. Sa 
pag-unlad ng mga produktibong pwersa na masyadong mababa 
para tustusan ang pangangailangan ng lahat, nakukuha ng buru- 
krasya ang kapangyarihan mula sa papel nito bilang arbiter ng 
kakapusan, na nagpapasya kung sino ang mabibigyan at kung 
sino ang wala. Taliwas sa isang naghaharing kapitalistang uri, 
na ang kapangyarihan ay nakabatay sa pagmamay-ari nito sa 
mga kagamitan sa produksyon, ang burukrasya ay umiiral 
bilang isang linta sa mga kolektibong anyo ng ari-arian, kaya't 
di-matatag at marupok ang paghahari nito. Naiipit ito sa pagi- 
tan ng dalawang makapangyarihang pwersa: ang higanteng 
proletaryado ng China, na tiyak na laban sa mga pribilehiyo 
ng naghaharing pangkatin, at pandaigdigang imperyalismo, na 

ang pakay ay ang panghuling pagkabagsak ng mga tagumpay 
ng Rebolusyong 1949 (at ang CCP mismo) para sa layunin ng 
pandarambong sa China. 

Ang pagpapanatili ng may-pribilehiyong posisyon ng 
burukrasya ay nagpipilit dito na balansehin ang mga hindi masus- 
tinang kontradiksyon. Sa isang banda, ipagtatanggol nito ang pag- 
aari ng estado “sa lawak lamang na natatakot ito sa proletaryado” 
(Trotsky). Sa kabilang banda, sinisikap nitong palubagin ang 
imperyalismong pandaigdig sa pamamagitan ng mga konses- 
yon, sa paghahangad ng isang ilusyon ng “mapayapang paki- 
kisama [peaceful coexistence].” Ang pangunahing tunguhin ng 
burukrasya ay palaging umigit sa mga kontradiksyong ito na may 
layuning mapanatili ang may-pribilehiyo nitong posisyon, isang 
gawain na partikular na mahirap sa panahon ng matinding krisis 
sa lipunan tulad ng pandemya. 

Ang Trotskyistang pagtugon sa pandemya sa China ay nag- 
sisimula sa walang kundisyong pagdepensa sa mga kolekti- 
bong anyo ng ari-arian mula sa panloob at panlabas na ban- 
tang kontrarebolusyonaryo. Nakabatay rin ito sa pag-unawa 
na ang paghahari ng burukrasyang CCP, sa pamamagitan ng 
pagsupil sa proletaryado, pagpapanatili ng mga hindi pagkaka- 
pantay-pantay at pagtanggi sa internasyunal na rebolusyon, ay 
nagpapalakas ng mga bantang panlipunan, ekonomiya, mili- 
tar at pampulitika sa estado obrero. Kapag ang isang krisis ay 
umusbong mula sa matabang lupa na inararo ng burukrasya, ang 
CCP ay tumutugon sa kanyang buligaw at malupit na pamama- 
raan, na siya namang naghahasik ng mga binhi ng susunod na 
krisis. Samakatuwid, ang Trotskyistang pagdepensa sa estado 
obrero--sa pandemya man, panahon ng digmaan o anumang 
iba pang krisis--ay nakabatay hindi sa pagsuporta sa mga 
patakaran ng burukrasya kundi sa pakikibaka para ibagsak ang 
anti-sosyalista, burukratikong pangkating CCP sa pamamagitan 
ng proletaryong rebolusyong politikal, at halinhan ang pagha- 
hari nito ng mga konseho ng manggagawa na pinamumunuan 
ng isang rebolusyonaryo, awtentikong partido Leninista. Mali- 
naw na hindi kasundo ang ganitong perspektiba sa pagsuporta 
sa walang ingat at anti-proletaryong “dynamic zero-Covid” na 
mga palakad ng CCP. 


Mga Panlipunang Sanhi ng Pandemya 


Ang krisis panlipunan sa China na dulot ng Covid-19 ay 
naka-ugat sa malawakang kasalatan, pang-aapi at barbaridad na 
dulot ng naaagnas na pandaigdigang imperyalismo at, tulad ng 
sa iba pang bansa, kinuha ang partikular na pambansang anyo 
nito mula sa lokal na kalagayang panlipunan at pang-ekono- 
miya. Bago pa man purihin ang “ala-Herculio na pagsisikap” 
ng Beijing bilang tugon sa pagsiklab ng Covid-19, mawari'y 
naisin ng mga nagbabansag sa sarili bilang mga sosyalista na 
pagnilayan ang mga kondisyong panlipunan na ugat ng kasa- 
lukuyang krisis. Malaki ang ikinaginhawa ng kalagayang pan- 
lipunan at pamumuhay sa China nitong mga huling dekada, na 
naging posible dulot ng mga tagumpay ng Rebolusyong 1949, 
Ngunit ang paghahari ng burukrasya ay nangangahulugan na 
ang paglago ng produktibidad at yaman ay desproporsyonadong 
napupunta sa sarili nitong mga kamay at sa umaasensong katu- 
tubong uring kapitalista. Nililimitahan at pinapahina nito ang 
progresong panlipunan at naglatag ng daan para sa kasaluku- 
yang krisis. 

Mula pa sa simula, tahasang iginiit ng burukrasya na mga 
lockdown lamang ang natatanging opsyon dahil sa dahop na 
kalagayan ng sistema ng pangangalagang pangkalusugan. Sa 
loob ng maraming dekada, ang PRC ay may libre, pangkalaha- 
tang pangangalagang pangkalusugan sa ilalim ng mga kondis- 
yon ng “sosyalisadong karalitaan.” Ngunit ang mga repormang 


pang-merkado na isinagawa ng sunud-sunod na pamunuan ng 
CCP sa loob ng mga dekada ay nagsapribado at nangait sa panga- 
ngalagang medikal. Bagama't sinasabi ng burukrasya na 95 
porsiyento ng mga mamamayang Tsino ay sakop ng segurong 
medikal, isa itong panlilinlang: para sa daan-daang milyong 
manggagawa at magbubukid na Tsino, ang pagpapatingin sa 
doktor o pagtanggap ng batayang serbisyong medikal ay alin- 
man sa isang magastos na bangungot o mismong imposible. Ang 
iba't ibang mga iskema ng pa-seguro ay kadalasang sumasaklaw 
lamang sa maliit na bahagi ng mga gastos, at para sa mga pamil- 
yang nagpapagamot, karaniwan na ang ipambayad ay ang salapi 
na kanilang iniimpok ng panghabambuhay. 

Sa kanayunan, maraming rehiyon ang walang kahit na batayang 
imprastrukturang medikal, at ang kinasusuklamang hukou, ang 
sistema ng pagpaparehistrong pangsambahayan, ay nanganga- 
hulugan na ang karamihan sa mga migranteng manggagawa sa 
mga lungsod ay tumatanggap ng bahagya o walang gamutan 
kung saan sila nagtatrabaho. Ang China ay may napakababang 
bilang ng mga doktor (noong 2017, 2 bawat 1,000 tao kumpara 
sa 2.6 sa U.S. at 4.9 sa European Union [EU]): mababang bilang 
ng mga nars (2.7 bawat 1,000 kumpara sa 15.7 sa USS. at 9.1 
sa EU), at mababang bilang ng mga kama na pang-critical care 
G.6 para sa 100,000 kumpara sa 25.8 sa U.S. at 11.5 sa EU). 
Noong 2019, gumastos ang China ng 5535 per capita sa panga- 
ngalagang pangkalusugan, kumpara sa halos 512,000 sa U.S. at 
53,500 sa Europa. 

Ang kakapusan ng mga rekursong medikal ay nangangahulu- 
gan na ang sistema ng pangangalagang pangkalusugan ay batbat 
ng katiwalian at panghuhuthot. Upang mapunan ang kakulangan 
ng mga tunay na serbisyong medikal, partikular sa kanayunan, 
hayagang itinataguyod ng burukrasya ang tradisyunal panggaga- 
mot. Sa lupain ng “sosyalismo na may mga katangiang Tsino,” 
ang sapat na gamutang medikal ay nakalaan para sa mga kapi- 
talista at may-pribilehiyong burukrata na kayang bayaran ito, 
habang ang mga mahihirap ay kadalasang namamatay lamang 
sa mga karamdamang malulunasan naman. 

Matapos wasakin ang sistema ng pangangalagang medikal, 
ang mga repormang pang-merkado ay nagsapribado rin ng real 
estate sa mga lungsod, na nasa ilalim ng kontrol ng mga parasiti- 
kong kumpanya na ang tanging layunin ay ispekulasyon, gaya 
ng ipinakita ng pagbagsak kamakailan ng Evergrande Group. 
Para sa maraming manggagawang taga-lunsod, ang pabahay ay 
lubhang magastos, na humahantong sa siksikan at maruming 
kondisyon ng pamumuhay na nagsisilbing panggatong sa pagkalat 
ng Covid-19 at iba pang mga sakit. 

Ang iba pang sanhi na humahantong sa pagkalat ng Covid-19 at 
sa pangkalahatan ay nakakaapekto sa kalusugan ng sambayanang 
manggagawa ay ang lugar ng trabaho. Sentral sa mga repormang 
pang-merkado ay ang pagbukas ng China sa dayuhang pamu- 
muhunan at ang pasadyang pagpapa-usbong, sa pamamagitan ng 
paghihikayat ng CCP, ng isang katutubong uring kapitalista. Isa 
sa mga pangunahing bunga ng patakarang ito ay ang pagsapi 
ng daan-daang milyong magbubukid sa proletaryado. Bagama't 
isa itong progresibo't makasaysayang pagsulong, ang mga mang- 
gagawang ito ay bumubuo ng isang malaking balon ng murang 
paggawa para sa mga kapitalistang kumpanya. 

Laganap ang brutal na kondisyon ng patrabaho sa China-- 
gaya ng nakikita sa mabagsik na sistemang “996” ng 72-0ras 
na trabaho kada linggo---at ang wala pang nakakagawang pag- 
asenso ng China ay ginagatungan ng sobrang pagsasamantala sa 
mga manggagawa. Ang mga negosyong pag-aari ng estado ay 
hindi nakaligtas sa malupit na mga kondisyon. Maraming mga 
lugar ng trabaho ang pinapatakbo sa ilalim ng isang mala-militar 
na sistema ng paggawa, na inaprubahan at ipinapatupad ng mga 
unyon ng paggawa na kontrolado ng CCP at mga komite ng par- 
tido sa mga kumpanya, kung saan, hindi na kailangang sabihin, 
ang mga manggagawa ay walang tinig hinggil sa kalusugan at 
kaligtasan o sa kanilang pangkalahatang kondisyon sa paggawa. 
Ang kawalan ng trabaho at kawalan ng tirahan ay isang karani- 
wang salot sa Republikang Bayan. Ang polusyon sa hangin na 
dulot ng burukratikong maling pamamahala at walang limitasyon 
sa kapitalistang pandarambong ay naging suliranin sa malalaking 
lungsod na ang sakit sa panghinga ay mas madalas na kumakapit 
kumpara sa karamihan ng mga bansa, at naglalagay sa malaking 
bahagi ng populasyon sa mas malaking panganib ng mga kom- 
plikasyon mula sa Covid-19. 

Ito ang pampaningas na sinindihan ng silakbo ng Covid-19. 
Kung tungkol sa mismong pinagmulan ng Covid, mainit pa rin 
ang pagtatalo sa isyu. Naninindigan ang burukrasya na ang 
teorya ng “lab leak” ay purong kasinungalingan at teorya ng 
konspirasiya. Ang nag-aabogado para sa CCP na Internationalist 
Group (IG) ay sumulat ng mahabang artikulo kontra sa teoryang 
ito, na nagpapahiwatig na ang maghain ng anumang pagdududa 
tungkol sa salaysay ng burukrasya ay nangangahulugan ng pag- 
atake sa China (“U.S. Big Lie Over Wuhan Is War Propaganda,” 
internationalist.org, Disyembre 2021). Walang pinagkasunduang 
siyentipiko tungkol sa pinagmulan ng Covid-19. Ngunit kahit na 
kunin natin ang gustong bersyon ng IG at ng CCP na nagmula 
ito sa pamilihan ng mga panlutong wildlife sa Wuhan--at ito 
ang pinaka-malamang---isinasangkot pa rin nito ang burukrasya! 


LEDFEL ET 
mga Lockdown! 


Uring Man 


Bumaklas sa mga Taksil sa Paggawa-. 


Ibagsak ang EU 


Read online at: icl-fi.org/tagalog/ 


Muling Pandayin ang Ika-Apat na NAN 


4 


Ang kawalan ng kalinisan at mga kontrol at ang paghahalubilo sa 
mga wildlife sa lubhang masikip na kalunsuran ay humantong na 
sa mga pagkasalot noong nakaraan, tulad ng SARS noong 2002. 
Ang pagsiklab ng Covid-19 ay hindi isang “gawa ng Diyos” at 
ganap na maliwasan, simula sa pagpapasara sa mga palengke ng 
wildlife na nagbebenta ng mga buhay na paniki sa mga pangu- 
nahing sentrong lungsod. 

Ang huwad na pananaw na isinusulong ng CCP at ng mga 
tagapagtanggol nito ay ang mga lockdown at mga patakaran nito 
ang pinakamahusay at natatanging solusyon sa pagharap sa pan- 
demya. Sa totoo, ang kasalukuyang krisis sa ekonomiya, lipunan 
at kalusugan, katunayan, ay sa pangkalahatan resulta ng mga 
patakaran ng burukrasya. 


Paano Matutugunan ang Panlipunang Sanhi 
ng Pandemya 


Ang pinaka-kagyat na hakbang upang matugunan ang 
mga batayan ng mga panlipunang sanhi ng krisis ay lubos na 
mabawasan ang disekwalidad sa loob ng China at muling ipa- 
mahagi ang mga rekurso upang mapabuti ang mga kondisyon ng 
pamumuhay. Halimbawa, ang pagpuksa sa uring kapitalista at 
pagkumpiska sa yaman ng burukrasya ay maaaring magpondo 
ng mga malalaking pagpapahusay sa sistema ng pangangalagang 
medikal, partikular sa kanayunan, na ang layunin ay magbigay 
sa madaling panahon ng libreng pangangalagang pangkalusugang 
may pinakamataas na posibleng kalidad sa egalitaryong batayan. 
Ang mga kondisyon ng pamumuhay ay maaaring mapabuti sa 
pamamagitan ng agarang redistribusyon ng nakatayong pabahay 
ayon sa mga pangangailangang panlipunan, na nagbibigay- 
pribilehiyo sa mga manggagawa sa halip na mga burukrata na 
may mahusay na koneksyon. Upang magkaroon ng ligtas na 
mga lugar ng trabaho, kailangang kontrolin ng mga manggagawa 
ang kalusugan at kaligtasan. Ngunit lahat ng elementarya at 
mahahalagang hakbang na ito ay direktang sumasalungat sa 
burukrasya. Ang mga ito ay hindi lamang nangangahulugan 
ng lantarang pagtakwil sa mga dekada ng bangkaroteng mga 
palakad, mas pundamental, na ang mga ito ay direktang suma- 
salungat sa interes ng burukrasya, na ang buong pamumuhay 
ay nakabatay sa pagtiyak ng materyal na mga pakinabang para 
sa kanilang sarili sa kapinsalaan ng uring manggagawa at mga 
magbubukid. Higit pa rito, maraming indibidwal na burukrata 
ang may kaugnayan o sila mismo ay mga kapitalista. 

Bagama't ang redistribusyon ng mga umiiral na yaman ay 
maaaring magbigay ng agarang kaluwagan, ang tanging solus- 
yon para makawala sa materyal na pagkaatrasado ng China ay 
ang internasyonal na pagsudlong ng sosyalistang rebolusyon, 

partikular sa mga imperyalistang bansa. Ang transisyon tungo 
sa sosyalismo ay masisiguro lamang sa isang pandaigdigang 
planadong ekonomiya, kung saan ang banta ng imperyalismo ay 
napawi at ang pag-unlad ay nakasandig sa pinakamataas na antas 
ng teknolohiya at produktibidad sa paggawa, na kasalukuyang 
monopolyo ng pinakamakapangyarihang mga imperyalistang 
bansa. Ang ganitong pananaw ay maisasakatuparan lamang sa 
pamamagitan ng rebolusyonaryong mobilisasyon ng proletaryado 
sa China at sa buong daigdig, isang pananaw na kontratetikal 
sa Stalinistang burukrasya dahil ito ay magpapakawala ng mga 
pwersang hahantong sa pagpapatalsik sa may-pribilehiyong saray. 
Ito ang dahilan kung bakit ang palatandaan ng Stalinismo ay 
palaging ang programa ng konstruksyon ng “sosyalismo sa iisang 
bansa,” na sumasabay sa dogma na “ang China ay hindi nag-e- 
export ng rebolusyon.” 

Ang anti-Marxistang programa na ito ay sumasalamin 
sa posisyon at interes ng burukrasya at tahasang binuo para 
mapaamo ang imperyalismo. Ang pagbakod sa sosyalistang 
konstruksyon sa loob ng itinakdang pambansang hangganan 
ay panata sa mga imperyalistang kapangyarihan na ang estado 
ng mga manggagawa ay hindi magiging banta sa pandaigdi- 
gang kaayusang kapitalista. Ang programang ito ay humantong 
sa pagbigti ng mga rebolusyong Tsino (1927), Aleman (1933), 
Pranses (1936 at 1968), Espanyol (1937) at Indonesian (1965), 
at marami pa. Ngunit tulad ng ipinaliwanag ni Trotsky tungkol 
sa USSR: 

“Para sa burgesya--pasista at maging demokratiko--hindi sapat 
ang mga nakahiwalay na kontrarebolusyonaryong pakikipagsapa- 
laran ni Stalin, kailangan nito ng kumpletong kontrarebolusyon sa 
mga relasyon ng ari-arian at pagbubukas ng merkado ng Russia. 


Hangga't hindi ito ang kaso, itinuturing ng burgesya na kalaban ito 
ng estadong Sobyet. At tama ito.” 


--“Not a Workers” and Not a Bourgeois State?” [Hindi Isang 

Estado Obrero at Hindi Estado Burges?] (Nobyembre 1937) 

Ito ay lubos na naaangkop sa China at nasa puso ng paniba- 
gong imperyalistang kampanya ng U.S. laban sa PRC. Gaano 
man ka-“maaasahan” at “mapagtimpi” ang pagpapakita ng 
burukrasyang CCP, gaano man nito supilin ang uring mang- 
gagawang Tsino, sa mga mata ng pandaigdigang burgesya, 
palagi itong nababahiran ng tanda ng rebolusyong panlipunan. 
Malayo sa pagpapatibay sa mga tagumpay ng Rebolusyong Tsino, 
itinatanggi ng CCP ang tanging paraan upang tunay na maga- 
rantiya ang kanilang depensa: ang internasyonal na ekstensyon 
ng rebolusyon. Ang batong-panulok na ito ng Trotskyismo ay 
tiyak na napatunayan sa negatibo sa kapitalistang kontra- 
rebolusyon na nagwasak sa Unyong Sobyet noong 1991-92, 
Katulad din sa China, alinman sa burukratikong paghahari ng 

CCP ay wawakasan at papalitan ng isang rebolusyonaryong 
pamumuno o kung hindi, ang kontrarebolusyon ay magdadala 
ng isa pang “siglo ng kahihiyan.” 


Ang Tugon ng CCP 

Ang CCP at ang mga tagapagtanggol nito ay umaawit ng mga 

papuri sa diskarteng “dynamic zero-Covid” ng China. Narito 

ang isa sa hindi mabilang na mga halimbawa na makikita sa mga 
peryodiko ng CCP: 

“Si Wang Wenbin, tagapagsalita ng Foreign Ministry ng China, ay 

nagsabi sa regular na media briefing noong Biyernes na ang dahi- 

lan kung bakit pinagtibay ng China ang dynamic na zero-COVID 

approach ay dahil “inuna natin ang 1.4 bilyong buhay at kalusugan 

ng mga tao bago ang anupaman. Ito ay isang testamento sa piloso- 

piya ng pamamahala ng CPC at ng gobyerno ng China, na bigyan 

ng pangunahing priyoridad sa pagprotekta sa ating mga mamamayan 


PED 


at sa kanilang buhay". 
-- Global Times (19 Hunyo 2022) 

Ang pamantayang ginagamit ng CCP para ikalugod ang “tagum- 
pay” ng partido ay ang mababang tantos ng namamatay, ang pag- 
sugpo sa virus sa loob ng mga hangganan ng China at patuloy 
na paglago ng ekonomiya. Kung ang iyong buong diskarte ay 
idinidikta sa pamamagitan ng pag-tsek sa mga kahon naito, ay 
talagang nagmakahusay ang CCP. 

Ngunit hindi ganito ang pagsusuri ng mga rebolusyonaryo 
sa mga tagumpay at kabiguan ng isang estado ng manggagawa. 
Bilang tugon sa Stalinistang burukrasya na ipinagmamalaki ang 
industriyalisasyon ng USSR at ang matagumpay na pagpuksa ng 
kulaks (mayamang magsasaka), ipinaliwanag ni Trotsky: 

“Walang ibang gobyerno sa mundo na nasa kamay sa ganoong 
antas ang kapalaran ng buong bansa. Ang mga tagumpay at kabi- 
guan ng isang indibidwal na kapitalista ay nakasalalay, hindi sa 
kabuuan, ngunit sa isang napakalaking at kung minsan ay mapag- 
pasyang antas, sa kanyang mga personal na katangian. Mutatis 
mutandis, sinasakop ng gobyernong Soviet kaugnay ng buong siste- 
mang pang-ekonomiya ang posisyon na sinasakop ng isang kapital- 
ista kaugnay ng isang negosyo. Ang sentralisasyon ng pambansang 
ekonomiya sa ilalim ng kapangyarihang estado ay nagiging napa- 
kahalagang elemento. Ngunit sa mismong kadahilanang iyon ang 
patakaran ng gobyerno ay dapat hatulan, hindi sa pamamagitan 
ng nilagom na mga resulta, hindi sa pamamagitan ng hubad na 
istatistikal na datos, kundi sa pamamagitan ng espesipikong papel 
na ginampanan ng may kamalayan sa pag-iintindi sa kinabukasan 
at nakaplanong pamumuno sa pagkamit ng mga resultang ito.” 
[aming diin] 
--The Revolution Betrayed [Ang Rebolusyong 
Pinagtaksilan] (1936) 

Tinitimbang sa sukat ng “may kamalayan sa pag-iintindi sa 
kinabukasan at planadong pamumuno,” ang tugon ng CCP sa 
pandemya ay isang kabiguan sa bawat antas. Gaya ng ipinali- 
wanag sa itaas, ang mga patakaran ng sunud-sunod na rehimen 
ng CCP ay lubos na nagpapalaki ng panganib ng paglitaw ng 
isang bagong peligrosong virus, ng mabilis na pagpapalaganap 
nito sa antas ng epidemya at ng pagbagsak ng sistema ng pa- 
ngangalagang medikal. Tungkol naman sa tugon nito mula noong 
sumiklab ang virus, ang mga aksyon ng CCP sa bawat hakbang 
ay nagpalala pa sa krisis. 

Ang agarang reaksyon nito sa pagsiklab ng Covid-19 sa Wuhan, 
na malawak na kinikilala (kahit na ng maka-CCP na artikulo 
sa Workers Vanguard), ay isa sa mga pagtatakip, pagtanggi at 
pag-supil sa mga naghudyat ng alarma.' Dahil naging malinaw 
na ang virus ay nag-udyok ng isang malaking krisis sa lipunan 
kung saan umaapaw ang mga ospital sa Wuhan at ng pagtaas ng 


1. Sabik naming hinihintay ang artikulong ipinangako ng IG sa piyesang “lab 
leak” noong Disyembre 2021, na tila maglalantad sa “Malaking Kasinunga- 
lingan” na “maagang sinubukan ng Beijing diumano na itago, pagtakpan ang 
mga pagkakamali at supilin ang impormasyon tungkol sa pandemya.” 

malawakang diskontento, hilabihang nagbago ng paninindigan 
ang CCP, nagpataw ng matitinding hakbang at nagmobilisa ng 
napakalaking rekurso para masugpo ang sigalot. 

Ang mga hakbang ng burukrasya ay talagang pumipigil sa 
pagplaganap ng virus (sa ilang panahon). Ang mga ito ay hindi 
dala ng anumang moral na komitment na “iligtas ang mga taum- 
bayan” kundi ng pangangailangan na sugpuin ang mga panlipu- 
nang kontradiksyon na itinampok at pinalala ng virus. Ipinakita 
ng Covid-19 sa maalab na paraan ang panlipunan at pang-ekono- 
miyang mga pangangailangan ng proletaryado: ang mas mabu- 
ting pangangalagang pangkalusugan, pabahay, mga kondisyon sa 
pagtatrabaho. Ngunit ang mga pangangailangang ito ay sumalpok 
sa mga realidad ng China, isang aisladong estado obrero na sina- 
salot ng kakapusan, burukratismo, inekwalidad at isang parasi- 
tiko na rehimeng politikal. 

Ang kinakaharap ng uring manggagawa ay ang iugnay ang 
kagyat na pakikibaka laban sa banta ng Covid-19 sa pakiki- 
baka upang malutas ang mga kalagayang panlipunan sa ugat 
ng krisis. Para sa burukrasya, ang kinakaharap ay ang pagpigil 
sa sigalot upang mapanatili ang katatagang panlipunan, tiyakin 
ang pampulitikang kontrol ng CCP sa pagtugon sa Covid-19 
at, lalo sa lahat, durugin ang anumang panlipunang aspiras- 
yon ng uring manggagawa na sasalungat sa pamamahala nito. 
Ito ang mga pampulitikang pagsasaalang-alang na gumagabay 
sa pagtugon ng burukrasya sa mga pagsiklab ng Covid-19. Ang 
isang bagong elemento, ngayong malaki na itong naipuhunan sa 
patakarang “dynamic zero-Covid” na nagpapatunay sa “superio- 
ridad” at “walang hanggang karunungan” ng CCP na pinamu- 
munuan ni Xi Jinping, ay ang kawalan ng anumang posibilidad 
ng pagbwelta na hindi magdudulot ng malaking kasiraan sa 
rehimen. Gayunpaman, habang ang mga mapaminsalang bunga 
ng patakaran nito ay nagpapatung-patong, maaaring mapilitan 
ang burukrasyang bumwelta, kahalintulad ng mga Stalinistang 
zigzag. 

Sinasabi ng CCP na ang mga patakaran nito ay inilagay upang 
protektahan ang taumbayan. Pero bakit sapilitang ikinulong ang 
mga mamamayan sa kanilang mga tahanan nang labag sa kani- 
lang kalooban, at binabantayan ng mga drone, robot at komite ng 
kapitbahayan? Bakit kapag ang mga mamamayan ay naglalabas 
ng mga kritisismo, reklamo at mungkahi, sila ay sumasailalim 
sa total na sensura at kung minsan ay pagkabilanggo? Para ba 
sa mga taumbayan na ang mga manggagawa ay ikinukulong sa 
kanilang mga pabrika, pinipigilang makauwi? Kung ang “dyna- 
mic zero-Covid” ay dapat na “para sa taumbayan,” bakit ito ipi- 
napatupad laban sa mamamayan? 

Ang sagot ay simple: ang buong burukrasya ng CCP ay naka- 
batay sa pang-aapi sa taumbayan. Ang pag-iipon nito ng mga 
pribilehiyo ay tahasang pagnanakaw, isang pag-abuso sa kapang- 
yarihan na lumilipad sa harap ng lahat ng sosyalistang prinsipyo. 
Dahil ang pamumuno nito ay nakabase sa ganap na pampuli- 
tikang kontrol ng aparato ng pamamahala, anumang indepen- 
diyenteng pagpapahayag ng mga pangangailangan at interes ng 
mga manggagawa ay nagiging hamon sa pagiging lehitimo ng 
Stalinistang burukrasya. Hindi nito maaaring hayaan ang mga 
manggagawa na magsalita ng kanilang mga nasa isip dahil ang 
unang mga salita na lalabas sa kanilang mga bibig ay isang 
pagkondena sa inekwalidad, burukratikong pamamahala at pam- 
pulitikang panunupil. Alang-alang sa sarili nitong pagpapanatili, 
pinipigilan ng burukrasya ang anumang kahulugan ng inisyatiba, 
kritikal na pag-iisip o konstruktibong ambag na mula sa masang 
manggagawa. 

Tunay na matagumpay ang CCP sa pagpapanatiling mababa 
ang bilang ng mga nasawi. Ngunit ang itinatago ng istatisti- 
kang ito ay ang tunay na kilabot na dulot ng mga patakaran ng 

burukrasya. Itinatago nito ang daan-daang milyong nakakulong 
sa kanilang mga tahanan sa loob ng ilang linggo nang walang 
sapat na pagkain, gamot o iba pang pangunahing pangangailangan. 
Nag-uumapaw ang mga ospital, tumatanggi na sa panggagamot, 
saan ang mga kawaning medikal ay itinutulak na sa sukdulan. 
Pagkakulong sa mala-Kafka na quarantine centers, paghihiwa- 
lay ng mga pamilya, ng mga bata sa kanilang mga magulang. 
Ang mga manggagawang kinadena sa kanilang mga makina at 
ikinulong sa mga pabrika. Disempleyo at pagkawasak ng maliliit 
na negosyo. Laganap na censorship at pag-aresto sa sinumang 
maglakas-loob na i-kwestiyon ang alinman sa mga ito. At lahat 
ay ginawa sa ngalan ng pagtayo ng “sosyalismo na may mga kata- 
ngiang Tsino,” na maaari lamang mag-ambag sa pagkasira ng 
sosyalismo sa mata ng mga manggagawa at maralita at tumulong 
sa kampo ng kontrarebolusyon. 


Ang Trotskyistang Tugon 


Taliwas sa mga kasinungalingan ng CCP, ganap ang posibilidad 
na protektahan ang kalusugan ng populasyon at ipagtanggol ang 
Republikang Bayan nang walang brutal at anti-proletaryong 
pamamaraan na ipinataw ng burukrasya. Ang paglaban sa 
Covid-19 ay isang gawaing pampulitika. Pinakilos ng CCP ang 
populasyon sa likod ng nasyonalismong Tsino at pagsuporta sa 
impalabilidad ni Xi Jinping. Para sa mga Trotskyista, ang paki- 
kibaka laban sa Covid-19 ay nagsisimula sa ilalim ng bandila ng 
mga sosyalistang rebolusyon sa mga kapitalistang bansa, walang 
kondisyong pagdepensa ng China laban sa kontrarebolusyon at 
rebolusyong pampulitika para patalsikin ang mga Stalinistang 
burukrata. Narito ang dapat ipaglaban ng mga tunay na komu- 
nista sa China: 

Ibagsak ang mga lockdown! Mandatory na pagbabakuna 
ngayon! Ang burukrasya ng CCP ay handang ikulong ang 
milyun-milyon sa loob ng maraming buwan na may walang 
katapusang mass testing, ngunit hindi man lang nila gawin ang 
pangunahing hakbang ng pagbabakuna sa buong populasyon. 


xo x 


x 


Habang nasa ilalim ng brutal na lockdown ang Shanghai sa loob 
ng mahigit dalawang buwan, 38 porsiyento ng populasyon nito na 
may edad 60 pataas ay hindi pa ganap na nabakunahan. 

Para sa kontrol ng mga manggagawa sa kaligtasan at pro- 
duksyon! Ang mga manggagawa ang dapat nagpapasya kung 
ano ang ligtas at kung paano dapat patakbuhin ang mga pabrika, 
hindi ang ilang burukratang tagatulak ng pluma o kapitalistang 
sumisipsip ng dugo. Para sa mga unyon ng paggawa na malaya sa 
burukratikong kontrol at nakasandig sa pagtatanggol sa kolek- 
tibong ari-arian! 

Para sa pagrebisa ng planadong ekonomiya mula sa itaas 
hanggang sa ibaba para sa interes ng mga producer at konsumer! 
Dapat nitong tiyakin ang pagtatatag ng libreng pangangalagang 
medikal at edukasyon para sa lahat, gayundin ang de-kalidad na 
pabahay para sa bayang tagapaggawa. Ibasura ang sistemang hukuo! 

Samsamin ang domestiko kapitalistang uri! Ang mga linta na 
ito ay mga punla ng kapitalistang kontrarebolusyon, na nilimlim 
ng burukrasya ng CCP. Tapusin ang patakarang “isang bansa, 
dalawang sistema” sa pamamagitan ng pagsamsam sa mga tycoon 
ng Hong Kong! 

Manggagawa ng daigdig, magkaisa! Ang kaalyado ng uring 
manggagawang Tsino ay ang internasyonal na proletaryado, 
lalung-lalo na sa mga imperyalistang sentro, ang U.S., Alemanya 
at Japan. Ang reaksyunaryong internasyonal na patakaran ng 
burukrasya ng pakikipagkasundo at pagsuko sa mga imperyalista 
ay dapat palitan ng patakaran ng proletaryong internasyonalismo. 
Ilathala ang kumpletong kasulatang diplomatiko ng Bejjing. 
Ibagsak ang palihim na diplomasya! 

Patalsikin ang Stalinistang burukrasya! Para sa isang partido 
Leninistang egalitaryo, bahagi ng isang muling pinanday na Ika- 
Apat na Internasyonal! Ang daan pasulong para sa mga mangga- 
gawa at magbubukid na Tsino ay ang kina Lenin at Trotsky, hindi 
kay Mao o Stalin. Nangangahulugan ito ng demokrasyang soviet 
at rebolusyonaryong internasyonalismo sa modelo ng dakilang 
Rebolusyong Oktubre ng 1917! 


“Pandemic in China: Trotskyism vs. Stalinism,” 
Spartacist (English-language edition) No. 67, August 2022 
Salin sa Tagalog 20 Nobyembre 2022 

